תומאס צ'קון

תומאס צ'קון (באיטלקית: Thomas Ceccon; נולד ב-27 בינואר 2001) הוא שחיין איטלקי, אלוף העולם (בודפשט 2022) ושיאן העולם במשחה ל-100 מטר גב.

ביוגרפיה 
צ'קון נולד וגדל בטיינה שבנפת ויצ'נצה בצפון איטליה. הוא החל לשחות בגיל 8 בעקבות אחיו הבכור. בגיל 16 עבר להתאמן בוורונה.

2018
באולימפיאדת הנוער שנערכה בבואנוס איירס, ארגנטינה בשנת 2018 זכה צ'קון ב-5 מדליות, 1 זהב, 2 כסף ו-2 ארד. מדליית זהב במשחה ל-50 מטר חופשי (22.33 שניות), מדליות כסף במשחה ל-50 מטר גב (25.27 שניות) ובמשחה ל-200 מטר מעורב אישי (2:01.29 דקות) ומדליות ארד במשחה ל-100 מטר גב (53.65 שניות) ומבשחה שליחים 4x100 מטר חופשי.

2021

סגן אלוף אולימפי
באולימפיאדת טוקיו (2020) זכה בשתי מדליות, כסף וארד, שתיהן במשחה שליחים. מדליית כסף במשחה שליחים 4x100 מטר חופשי ביחד עם אלסנדרו מירסי, לורנצו צצרי ומנואל פריגו בתוצאה של 3:10.11 דקות, אחרי ארצות הברית (3:08.97 דקות) ולפני אוסטרליה (3:10.22 דקות), כשחיין שני הוא קבע ב"זינוק שליחים" תוצאה של 47.45 שניות. מדליית ארד במשחה שליחים 4x100 מטר מעורב ביחד עם ניקולו מרטיננגי, פדריקו בורדיסו ואלסנדרו מירסי בתוצאה של 3:29.17 דקות, אחרי ארצות הברית שקבעה שיא עולם חדש של 3:26.78 דקות והממלכה המאוחדת (3:27.51 דקות), כשחיין ראשון הוא קבע בסגנון הגב תוצאה של 52.52 שניות. נוסף לכך, הוא סיים במקום 12 במשחה ל-100 מטר חופשי בתוצאה של 48.05 שניות, בשלב המוקדמות הוא קבע תוצאה של 47.71 שניות ועלה ראשון לשלב חצי הגמר. תוצאה זו הייתה הרביעית בטיבה במשחה הגמר. הוא סיים פעמיים במקום רביעי, במשחה ל-100 מטר גב בשיא לאומי חדש של 52.30 שניות, 11 מאיות השנייה ממדליית ארד שבה זכה ראיין מרפי מארצות הברית (52.19 שניות). כבר בשלב המוקדמות הוא קבע שיא לאומי חדש של 52.49 שניות ובמשחה שליחים 4x100 מטר מעורב משולב ביחד עם ניקולו מרטיננגי, אלנה די לידו  ופדריקה פלגריני בשיא לאומי חדש של 3:39.28 דקות, כשחיין ראשון הוא קבע בסגנון הגב שיא לאומי חדש של 52.23 שניות.

2022

אלוף עולם ושיאן עולם
באליפות העולם שנערכה בבודפשט, הונגריה ביוני 2022 זכה ב-3 מדליות, 2 זהב ו-1 ארד. מדליות זהב במשחה ל-100 מטר גב בשיא עולם חדש של 51.60 שניות, שיפור לשיא העולם בן 6 השנים של ראיין מרפי (51.85 שניות) שסיים שני בתוצאה של 51.97 שניות והאנטר ארמסטרונג אף הוא מארצות הברית (51.98 שניות) ובמשחה שליחים 4x100 מטר מעורב ביחד עם ניקולו מרטיננגי, פדריקו בורדיסו ואלסנדרו מירסי בתוצאה של 3:27.51 דקות, לפני ארצות הברית (3:27.79 דקות) והממלכה המאוחדת (3:31.31 דקות), כשחיין ראשון הוא קבע בסגנון גב תוצאה של 51.93 שניות. מדליית ארד במשחה שליחים 4x100 מטר חופשי בתוצאה של 3:10.95 דקות, אחרי ארצות הברית (3:09.34 דקות) ואוסטרליה (3:10.80 דקות), כשחיין שני הוא קבע ב"זינוק שליחים" תוצאה של 47.57 שניות. נוסף לכך, הוא סיים במקום רביעי במשחה ל-50 מטר גב בתוצאה של 24.51 שניות ובמקום חמישי במשחה ל-50 מטר פרפר בתוצאה של 22.86 שניות, בשלב חצי הגמר הוא קבע שיא לאומי חדש של 22.79 שניות.

אלוף אירופה
חודשיים לאחר מכן, באליפות אירופה שנערכה ברומא הוא זכה במדליית זהב במשחה ל-50 מטר פרפר בתוצאה של 22.89 שניות, לפני מקסים גרוסה מצרפת (22.97 שניות) ודייגו ריביירו מפורטוגל (23.07 שניות).

שיאים אישיים

בריכה אולימפית
 100 מטר חופשי: 47.71 שניות (2021)
 100 מטר גב: 51.60 שניות (2022), שיא עולם
 50 מטר פרפר: 22.79 שניות (2022)

בריכת 25 מטר
 100 מטר חופשי: 46.43 שניות (2021)
 200 מטר חופשי: 1:43.45 דקות (2021)
 100 מטר גב: 50.22 שניות (2021)
 50 מטר פרפר: 22.19 שניות (2021)
 100 מטר מעורב אישי: 51.40 שניות (2021)
 200 מטר מעורב אישי: 1:52.49 דקות (2021)

ראו גם 

 התפתחות שיא העולם במשחה ל-100 מטר גב

קישורים חיצוניים 

שחייני גב
שחייני פרפר
שחייני חופשי
שחיינים איטלקים
אלופי אירופה בשחייה
אלופי עולם בשחייה
שיאני עולם בשחייה
שחיינים באולימפיאדת טוקיו (2020)
איטלקים שנולדו ב-2001